Държавен вестник, бр. 54, 2025 г., стр. 33

БРОЙ  54	
Д Ъ Р Ж А В Е Н  В Е С Т Н И К 	
СТР.  33   
(2) При определянето на вида на прину­
дителната мярка по ал. 1 заместник-предсе­
дателят и Комисията вземат предвид обстоя­
телствата по чл. 51, параграф 2 от Регламент 
(ЕС) № 2022/2554. 
Чл. 31. (1) Производството по прилагане 
на принудителните административни мерки 
по чл. 27, чл. 28, ал. 1, т. 4, 7 – 9, 15, 16, 22, 
чл. 29, ал. 1, т. 1 и 2 и чл. 30, ал. 1, т. 1 започва 
по инициатива на заместник-председателя, 
а в случаите по чл. 28, ал. 1, т. 1 – 3, 5, 6, 
10 – 14, 17 – 21, 23 – 26, чл. 29, ал. 1, т. 3 – 6, 
чл. 30, ал. 1, т. 2 и чл. 32 – по инициатива 
на Комисията.
(2) Уведомяванията и съобщаванията в 
производствата по тази глава се извършват 
по реда на чл. 61 от Административнопроце­
суалния кодекс.
(3) Когато уведомяванията и съобщавания­
та в производството по ал. 1 не бъдат приети 
по реда на ал. 2, те се смятат за извършени с 
публикуването им на интернет страницата на 
Комисията. Публикуването се удостоверява 
с протокол, съставен от длъжностни лица, 
определени със заповед на председателя на 
Комисията или на заместник-председателя, 
в съответствие с компетентността им съг­
ласно ал. 1.
(4) Принудителните административни мер­
ки по чл. 27, чл. 28, ал. 1, т. 4, 7 – 9, 15, 16, 
22, чл. 29, ал. 1, т. 1 и 2 и чл. 30, ал. 1, т. 1 
се прилагат с писмено мотивирано решение 
на заместник-председателя, а принудителни­
те административни мерки по чл. 28, ал. 1, 
т. 1 – 3, 5, 6, 10 – 14, 17 – 21, 23 – 26, чл. 29, 
ал. 1, т. 3 – 6, чл. 30, ал. 1, т. 2 и чл. 32 – с 
писмено мотивирано решение на Комисията, 
което се съобщава на заинтересованото лице 
в 7-дневен срок от постановяването му по 
реда на ал. 2 и 3.
(5) Решението за прилагане на принуди­
телна административна мярка подлежи на 
незабавно изпълнение, независимо дали е 
обжалвано.
Чл. 32. (1) Когато са налице основателни 
съмнения, че дадено лице предоставя услуги 
за криптоактиви без лиценз, Комисията може 
да разпореди незабавно прекратяване на дей­
ността без определяне на срок. 
(2) Когато има основание да се предполага, 
че дадено лице издава без лиценз токени, 
обезпечени с активи, или че дадено лице 
предлага или кандидатства за допускане до 
търговия с криптоактиви, различни от токени, 
обезпечени с активи, или от токени за елек­
тронни пари, без да е подало уведомление за 
бялата книга за криптоактива в съответствие с 
чл. 8 от Регламент (ЕС) 2023/1114, Комисията 
може да разпореди незабавно прекратяване 
на дейността без определяне на краен срок.
(3) При прилагането на принудителните 
административни мерки по ал. 1 и 2 разпо­
редбата на чл. 26 от Административнопроце­
суалния кодекс не се прилага.
Чл. 33. Доколкото в тази глава не са 
предвидени особени правила, прилагат се 
съответните разпоредби на Административ­
нопроцесуалния кодекс.
Г л а в а  о с м а
ДРУГИ ПРАВОМОЩИЯ
Чл. 34. (1) Комисията може да предложи 
на Българската народна банка да отнеме 
разрешението на кредитна институция за из­
вършване на дейност по издаване на токени, 
обезпечени с активи, или за предоставяне на 
услуги за криптоактиви, когато съответното 
лице системно нарушава разпоредбите на 
Регламент (ЕС) 2023/1114, този закон и/или 
актовете по прилагането им. Българската 
народна банка уведомява Комисията свое­
временно за решението си.
(2) Българската народна банка уведомява 
Комисията своевременно при отнемане на 
лиценза на кредитната институция.
Чл. 35. (1) В случаите на чл. 27, когато е 
необходимо осигуряване на незабавна ефек­
тивна защита на интересите на държателите 
на криптоактиви и потребителите на услуги 
за криптоактиви или предприемане на спешни 
действия по предотвратяване или преустановя­
ване извършването на нарушения на Регламент 
(ЕС) 2023/1114, този закон и/или актовете по 
прилагането им, Комисията може да поиска 
от съответния компетентен съд налагане на 
запор, съответно възбрана върху имуществото 
на юридическите лица по чл. 27.
(2) Искането на Комисията по ал. 1 се 
разглежда от съда незабавно, в деня на по­
лучаването му.
(3) Съдът се произнася с определение, в 
което посочва и срока, за който се налага 
обезпечителната мярка. 
(4) Определението на съда се съобщава на 
заинтересованите страни и подлежи на об­
жалване по реда на Гражданския процесуален 
кодекс. Обжалването не спира изпълнението.
(5) Въз основа на определението на съда, 
с което се уважава искането на Комисията, 
се издава обезпечителна заповед.
(6) Налагането на обезпечителна мярка се 
извършва незабавно от съдебния изпълнител 
по реда на чл. 400 от Гражданския процесу­
ален кодекс.
(7) При наличието на уважителни причини, 
по молба на Комисията срокът по ал. 3 може 
да се удължи. Молбата се подава преди изти­
чането на първоначално определения срок. 
Чл. 36. (1) Когато липсват други ефективни 
средства за преустановяване на нарушение­
то на този закон, Регламент (ЕС) 2023/1114 
и актовете по прилагането им, с цел да се 
предотврати рискът от сериозно увреждане на 
интересите на клиентите или на държателите